JohanHeinsen/ENO huggingface dataset:
Den Nord-Cimbriske Tilskuer, 1828-07-08
Skaden som Hagiveiret for nylig har anrettet i det Hannoverske, alene paa Vinduer, anslaaes til 40,000 Rdlr.
Den Nord-Cimbriske Tilskuer, 1828-07-08
Den engelske Minister for det udenlandske Departement, Greven af Aberdeen, har officiel ladet opslaae Portos Blokade paa Lloyds Kaffehuus; dette har givet Anledning til Debatter i Parlamentet, ved hvilken Anledning Ministrene have erklæret, at de i høieste Grad misbilligede Don Miguels ForholdsRegler, hvorfor den brittiske Gesandt ogsaa har afbrudt alle Forhold med den portug. Regjering. Den russiske Gesandt i Lissabon er paa Dampbaaden Meteor den 20de Juni ankommen til London. Breve fra Newyork i Amerika melde, at meget hyppige Jldebrande havde der fundet Sted, som sandsynligviis var paasat. For Opdagelsen af Gjerningsmanden er udsat en Belønning.
Den Nord-Cimbriske Tilskuer, 1828-07-08
Medens man læser Forordninger og Jesuiternes Fordrivelse; findes i Courier francois tvende Breve fra Nimes, hvor Fanatismen skal gaae saa vidt, at man opirrer Catholikerne mod Protestanterne, ja flere af de Sidste ere endog blevne angrebne og saarede. Al Handel og alle Fabriker ligge derfor stille. Courier francois giør Regjeringen opmærksom paa disse og flere apostoliske Rænker, der finde Sted i de sydlige Departementer, og det franske Munkeblad Qvutidienne hjælper ogsaa Sit til, det truer Regjeringen med sine 40,000 Præster og sin unge Milits; men snart vil vel denne uværdige Basun blive bragt til Taushed!
Den Nord-Cimbriske Tilskuer, 1828-07-08
I Alexandrion er en tyrkisk Eskadre under Patrona-Bey lagt ud paa Rheden, hvorimod et Pa engelske Fregatter have lagt sig til Ankers overfor Vicekongens Palai. Rygtet taler om en opdaget Sammensværgelse imellem flere Officerer paa den tyrkiske Eskadre, til at myrde ham. Den franske Admiral de Rigny skal have erklæret, at han vil modsætte sig en tyrkisk Landgang paa Øen Samos, hvor ingen Tyrker findes.
Den Nord-Cimbriske Tilskuer, 1828-07-08
Følgende er en uhørt Nyhed i det ottomaniske Riges Annaler, og bebuder at dets sidste Time maa nærme sig: Sultanen har givet den græske og den armenianske Patriark befaling til offentlig i deres Kirker at anraabe de Christnes Gud om Velsignelse for de muhamedanske Vaaben.
Den Nord-Cimbriske Tilskuer, 1828-07-08
Den ved sine Livsbegivenheder og poetiske Arbeider, bekjendte danske Harro Harting er afreist fra München til det russiske Hovedqvarteer, hvor han har faaet Ansættelse. Don Miguel har ladet alle spanske Flygtninge bringe paa et Skib og sende til Spanien han har altsaa ikke tænkt saa ædelt som Keiseren af Marocco forgangen Aar, der afslog en Sum Penge, som blev ham, budt for at udlevere de Spaniere, der havde søgt et Tilflugtsted i hans Rige. Jmidlertid har den spanske Regjering dog tænkt saa menneskekjerlig, at den ikke benytter sig af Tilfældet, men blot stiller hine tilsendte Ulykkelige under speciel Opsigt. Et fransk Blad fortæller, at en Sammensværgelse skal være udbrudt i Neapel; men andre Blade sige, at det Hele kun bestod i, at Politiet havde attraperet 9 Reisende, hvis Papirer ikke vare i Orden.
Den Nord-Cimbriske Tilskuer, 1828-07-08
Juntaen i Porto har nu anskaffet sig et officielt Blad. Dens Decreter ere kloge og bestemte, der forbyde blandt Andet, at Munkene ikke, uden Tilladelse maae forlade deres Klostere! Selv Berliner Statstidende indeholder et af Juntaens Dekreter af 28de Mai, hvori Uretmæssigheden af den forsøgte Usurpation mod Don Pedros Rettigheder, lægges for Dagen.
Den Nord-Cimbriske Tilskuer, 1828-07-08
Den hollandske Staats-Courant bekjendtgjør nu officielt, at Prindsesse Mariane er forlovet med Prinds Gustav af Sverrig, som skal udnævnes til General=Feldttøimester. Prindsen arver betydeliefter hans afdøde Moders Søster, den sidst afdøde Keiserinde Elisabeth af Rusland.
Den Nord-Cimbriske Tilskuer, 1828-07-08
Det synes, hedder det i Christianias Aftenblad, som om Strømbergs Theater i disse Dage har erholdt et saadant Knæk, at det aldrig meere vil opkomme under dette Navn. De fleste Skuespillere, alt længe misfornøiede over ei, at erholde en Skilling, til Afbetaling af deres Tilgodehavende, have nu opsagt ham Huldskab og Troskab. Jomfrue Hansen, og Hr. Bøcher afreiste i forrige Uge til Kjøbenhavn, og man kan vist ei fortænke dem i, om de ei under Strømbergs Directoriat ville vende tilbage. Man vil haabe, at Hr. Strømberg nødes til at sælge Huset, og at da en eller flere formuende, virkenystne Mænd ville kjøbe det, og overdrage Bestyrelsen, til en Mand med Conduite og Kundskaber i sit Fag.
Den Nord-Cimbriske Tilskuer, 1828-07-08
J Opford har en Juveleer Dieff ladet sig skille ved sin Kone to Dage efter Brylluppet.
Den Nord-Cimbriske Tilskuer, 1828-07-08
Indenlandsk. Tallotteriet skal for kort siden, ved den gjentagne Trækning af enkelte Tal, paa hvilke en stor Mængde Almuesfolk af Fordom have spillet, have lidt betydeligt Afbræk, saa at denne offentlige Jndretning, der, som bekjendt, høster en stor Deel af sine Jndtægter af den Fattiges Skjerv, for en Tid ei alene intet Overskud kunde give; men endog trænger til et ikke ubetydeligt Tilskud, for at afholde de fornødne Udbetalinger, hvilke dog meest skulle have bestaaet i en stor Mængde af Smaasummer, da kun saare faa store Gevinster vare faldne.
Den Nord-Cimbriske Tilskuer, 1828-07-08
Blandt andre Virtuoser, som iaar gjæste Dyrehaugen, er ogsaa en Hr. M. Roai fra Turin, som, ifølge Annoncen, skal have viist sin Kunstfærdighed paa Læbe Harmonica, uden Jnstrumenter, med de meest udeelte bifald i de største Stæder i Jtalien, Frankerig og Tydskland. Han erklærer denne sin Opfindelse for en aldeles ny Kunst, og er overbeviist om, at den vil værke almeen Beundring, idet Tonerne ere saa stærke, at de kunne trænge igjennem ved Siden af et heelt Orchester. Hs. Exell. Hofjægermester Grev Danneskjold, Samsøe er afreist fra Kbhavn til Gothenborg; Etatsraad Esmarch til Frederiksværn.
Den Nord-Cimbriske Tilskuer, 1828-07-08
Høiesteret har dømt Arrestanterne Mette Marie Brandt, for attenteret Giftmord, til at have sit Liv forbrudt, og Johanne Nicolaysen Brandt, for at have raadet dertil, til Forbedringshuus=Arbeide i Viborg Tugt- og Forbedringshuus i 1 Aar.
Den Nord-Cimbriske Tilskuer, 1828-07-08
Med Kornvarer vedbliver det i Kjøbenhavn at være stille; Hvede og Rug er snarere til lavere; aradet Byg uforandret, 3 Bcomk. 56 s. frit ombord i Provindserne. Rapsæd er at notere pr. Leverance i Septbr. 12 Bemk., ihvorvel man endnu ikke vil beqvemme sig til at give denne Priis udenfor store Partier med fordeelagtige Vilkaar med Hensyn til Modtagelsen og Betalingen.
Den Nord-Cimbriske Tilskuer, 1828-07-08
Kjøbenhavns Børs, den 1. Juli. Cours. Hamb. 2 M., a vista 214. Spec 217. Specier solgtes til 13 Mk. - s. BankDisconto 4 pCt. Norske Speciessedler pr. 100 Specier 158 Rbd. Sedler. 4 pCt. kgl. Obligationer (uden Renter) 85 Rbd. Sedler Dito dito 79 1/2 i Banco. Nationalbank-Obligationer (af Laanet 4de Febr. 1820) 102 Rbd. r. Sølv. Dito dito 110 3/4 a 111 Rbd. Sd.
Den Nord-Cimbriske Tilskuer, 1828-07-11
Fæstningen har efter den bevilgede Vaabenstilstand, overgivet sig. Beretningen og Fæstningen Matschins Overgivelse paa den høire Donaubredde, er ogsaa indløben. Man vil ellers med Sikkerhed, vide, at saasnart den hele russiske Armee er kommen over Donau, vil dens Gros mod 80,000 Md. marschere løs paa Schumla, og angribe de der staaende 70,000 Tyrker, medens et detascheret Corps paa 20,000 Md. bemægtiger sig Varna, og understyttet af den russiske Eskadre i det sorte Hav rykker langs Kysten frem til Constantinopel. Tyrkerne angive selv deres active Hær til 177,050 Md.
Den Nord-Cimbriske Tilskuer, 1828-07-11
- Fra Grækerland erfarer man, at efter at de største Forsigtighedsregler vare iagttaget mod Pesten paa Hydra, have Lægerne nu erklæret at der intet Spor mere var at finde af den paa den hele Øe, og Local-Regjeringen har derfor været nødsaget til at erklære Hydra for renset derfor, blandt andre strenge Forholdsregler, som Regjeringen længe har følt, var nødvendige, er Folkets Afvæbning, og Forbud mod at nogen maae føre Vaaben, uden de i Statens Tjeneste staaende Militaire. Et Conscriptions-Decreaf 22de April befaler en Udskrivning af 1 pr. Hundrede, de unge Folk maae trække Lod, og blive derpaa stukket ind mellem de regulaire Tropper, som derved forstærkes med en 6000 Md. Alle fast Stæder ere nu besatte med Afdelinger af det Fabvierske Corps, og commanderes af Fremmede Albanesernes Oprør i Koron er aldeles dæmpet. De havde svaret paa et Forsøg, at bevæg dem til at overgive Fæstningen til Grækerne: "a deres Tvist med Jbrahim, var kun at ansee som Børns Strid med en Fader, hvori en Tredie ikke maatte blande sig." Jbrahims Leir skal eller være Hovedsædet for Pesten, og langt fra at tænke paa at indskibe sig til Ægypten, forstærker han meget mere Navarinos Fæstningsværker. De overordentlige Commissairer, Grev Capo d'Jstriahar beskikket i Moreas 7 Departementer, ere i fuld Virksomhed, de have Ordre til at foretage en Folketælling, at organisere Politiet, paasee at Underviisningen fremmes i Skolerne o. s. v. Dog har Greven endnu overordentlig meget at ordne. Med Finantserne er det lidet bevendt, og den dømmende Magt er endnu ikke constitueret, der gives hverken Tribuner eller Dommere, ja der gives egentlig endnu ingen Love eller offentlig Magt til at paasee Lovenes Overholdelse.
Den Nord-Cimbriske Tilskuer, 1828-07-11
Portugal. Det lader, som at Juntaen i Porto har opsat ethvert afgjørende Skridt til General Saldanhas Ankomst. Jmidlertid fandt allerede Natten til den 10de Juni en Folkebevægelse Sted i Lissabon, for at befrie de talrige Slagtoffere fra tyranisk Behandling, over 4000 sukke i Lissabons Fængsler, og 8 til 10,000 i Provindserne. 57 Piemonteser og Franskmænd ere i de sidste Dage arresterede, uagtet vedkommende Gesandteres alvorlige Modforestillinger. Hele Algarve er i fuld Opstand mod Don Miguel, begge Brødrene Generalerne Cabreira, ere afreiste fra Porto, for at stille sig i Spidsen for de Constitutionelle i denne Provinds, de fleste Stæder, have erktæret sig for Dom Pedro. J Leiria, opirrede Munkene Absolutisterne til at drage sig tilbage til Klosteret og fyre paa de Constitutionelle, disse stormede da Klosteret og hug alle Munke og Soldater ned. Man har i Porto forsøgt en Regtion til Fordeel for Absolutisterne, nogle Munke vare Opfindere af denne skjønne Plan, efter hvilken alle Juntaens Medlemmer skulle have været myrdede, men den opmærksomme Junta kom snart paa Spor efter Forbryderne og lod dem sætte ved Vingebenet.
Den Nord-Cimbriske Tilskuer, 1828-07-11
Spanien. Man forsikkrer at Don Miguel og hans Moder skal have forespurgt sig hos Regjeringen, i Fald Omstændighederne nødsagede dem til at forlade Portugal, om Don Miguel da kunne blive optaget som Jnfant af Castilien; men Regjeringen skal have svaret Neil Jmidlertid udbreder sig i dette Øieblik det Rygte (skrives der fra Madrid den 16de Juni om Aftenen at Jnfanten, skulle den 10de Junii, ledsaget af sin Moder, have forladt Lissabon og afreist til Badajos. Man forsikkrer ogsaa, at de Soldater paa den nylig fra Cadix til Havannah udløbne Expedition, skal aaben Søe have gjort Oprør mod deres Anførere, ombragt dem, og have seilet, man veed ikke hvorhen.
Den Nord-Cimbriske Tilskuer, 1828-07-11
Blandinger. Franskmanden Henri la Rochejacquelin staaer som Frivillig ved den kjæmpende russiske Armee ved Donaen og udmærkede sig nylig paa en Recognoscering ved at erobre en Fane, som han overleverede Keiseren. Den franske Fregat Marie Therese er i største Hast, afseilet til Tunis, da en Maurer skal have myrdet en Engelænder. Morderen er imidlertid halshugget, og Deyen har lovet at sørge for Roligheds Overholdelse.
Den Nord-Cimbriske Tilskuer, 1828-07-11
Den 25de Juni fandt paa det kongl. hollandske Slot von Loo H. K. H. Prinds Gustav af Sverrigs Forlovelse Sted, med Prindsesse Mariane af Nederlandene.
Den Nord-Cimbriske Tilskuer, 1828-07-11
Den engelske Gesandt Hr. Lamb, har, kjed af det idelige Uroligheder og Uordener, søgt om Permission, og vil i disse Dage forlade Lissabon. (Den russiske Minister var allerede ankommen til London) For nogle Dage siden, er i Paris i Nærværelse. af mod 200 Personer, hvoriblandt flere Professorer, Lærde og Physiologer et Forsøg anstillet med, hvormegen Hede et Menneske kan taale: En Spanier ved Navn Martine, fød i Andalusien, 43 Aar gl., var den med hvem der gjordes Forsøget. En colin formig og oventil hvælvet Ovn blev stærk hedet i 1 Timer. Mod Kl. 8 krøb Spanieren med vide rød Beenklæder paa af Moltong ind i denne Ovn, hvorhan i en Hede af 50 til 60 Grader blev sidddende 14 Minutter paa en Fodbænk, og sang en spansk Sang, medens en Høne ved hans Side kogte paa et Kulbækken. Da han forlod Ovnen, slog hans Puls 134 Slag i Minutten, forhen kunde man kun tælle 72. - Ovnen blev derpaa hedet paa Nye, hvorpaa Spanieren Kl. 8 3/4 indtog sin forrige Plads deri, spiste Hønen og drak en Flaske Viin paa Tilskuernes Sundhed. Da han forlod Ovnen slog hans Puls 176. Slag i Minutten, og Thermometret viste en Varme af 110 Grader Reaumur. Til det tredie og sidste Forsøg blev Spanieren lagt paa et med antændte Lys omgivet Bret, og saaledes skudt ind i Ovnen, hvis Dør denne Gang blev tillukket, og han forblev i 5 Mk. nutter derinde, hvorpaa man efter Tilskuernes eens stemmige Ønske igjen aabnede Ovnen. En stinkende og qvælende Dunst, som kom af de udslukkede og smeltede Tællelys, strømmede ud. Men Spanitten. blev ikke desmindre med fuld Bevidsthed og under det Tilstædeværendes lydelige bifald trukket ud, hans Pulslag vare nu 200 i Minutten; han kastede sig strax i et koldt Bad, og var i faa Minutter igjen fuldkommen munter. Foran alle den nuværende Storsultans Firmaner, og Anordninger staaer følgende høistpralerske Titel: Jeg, som ved den Allerhøiestes uendelige Naades Fylde og de velsignelsesrige Mirakler af den Første blandt Propheter (han være høitideligen hilset, ligesom hans Familie og hans Ledsagere) er Sultan, den glorværdige Sultan, de mægtige Keiseres Keiser, Uddeleren af Throner til dem, der sidde paa Throner, Guds Skygge paa Jorden, de to berømte Steder, Mekka og Medinas, Tjener, hine hellige Stæder, hvor alle Musselmand frembære deres Bøn, Beskytter og Herre af de tre store Stæder Constantinopel, Adrianopel og Brussa, ligesom og af Damascus, Paradisets Lugt, af Tripolis, Syrien, Ægypten, berømt ved Skjønhed af hele Arabien, Grækenland, Barbareskerstaterne o. s. v., o. s. v. Eier af mange Fæstninger, hvis Navne at nævne og prise er overflødigt; jeg, som er Retfærdighedens Helligdom, og Kongernes Konge, Seirens Middelpunct, &c. 32. Hvis det lykkes de constitutionelle Tropper i Portugal at styrte Prinds Miguel, da have de Oberstinde Vellares meget at takke derfor, thi da Gouverneuren i Oporto hovde afsat hendes Mand, der er Oberst for det 6te Regiment, saa erklærte hun: at hun ikke vilde see ham for sine Øine for han havde proclammeret Dom Pedro. Han adlød, og de øvrige Tropper fulgte Exemplet.
Den Nord-Cimbriske Tilskuer, 1828-07-11
J Rio Janeiro har i April Maaned 2000 hværvede Jrlænderes Ankomst foraarsaget Uroligheder. Disse, Udskudet af det irlandske Folk, styrtede sig beskjænket om paa Gaderne, sloge, skjændte og plyndrede, hvorhen de kom, man maatte bruge National-Tropperne for at tæmme disse tøilelese Mennesker; den i Regjeringens Tjeneste staaende Oberst blev afsat, fordi han saa slet havde udført sin Hværv. Nogle Dage efter, befalede Keiseren Krigsministeren igjen at ansætte Obersteen; men denne nægtede sin Underskrift og bad om sin Afskeed. Keiseren bad da igjen Ministrene at beholde Portefenillen, og ikke bryde sig videre om Sagen. J Bahia havde 1200 Negerslaver gjort, Oprør og sat alle Jndvaanerne i Skræk. Gouverneuren skikkede da Provincial-Regimentet Negere, mod Rebellerne, hvoraf 1000 bleve nedhuggede og det ovrige 200 undkom.
Den Nord-Cimbriske Tilskuer, 1828-07-11
J London er der gjort nogle store Veddemaal paa, at Engeland er inden et Aars Forled i Krig med Frankrig.
Den Nord-Cimbriske Tilskuer, 1828-07-11
Udenlandsk. Da der fra forskjellige Embedsmænd er indløben Klage over den Overhaand tagende Uskik, at Daaben, eller Sammes Stadfæstelse i Kirken, udsættes i meget lang Tid, samt at Hjemmedaab ikke sjelden uden Nødvendighed forrettes af Jordmødre, saa er der under 30te Mai sidstl. udkommen en allerhøieste Forordning, der blandt Andet byder: at Børn, der fødes fra 1ste Marts til 1ste Septbr., begge inclusive, skulle døbes inden 8 Uger efter Fødselen, hvorimod det tillades Forældre at udsætte Daaben af de Børn, som fødes i den øvrige Tid af Aaret, til den først paafaldende Mai Maaneds Udgang. J Sygdomstilfælde, naar det kunde være Fare undergivet at føre Barnet i Kirke, skal det være Forældrenes Pligt at lade det hjemmedøde af en Præst, eller, naar Barnet maatte være i saa øieblikkelig Livsfare, at dette er umuligt, da af en anden oplyst Christen af fat Alder og gode Sæder, eller af Barnets Fader; men Jordemødre og andre Qvinder maae ikke dertil bruges. For at der kan være paalideligt Opsyn med, at alle Børn betimeligen døbes, bør enhver Barnefødsel, i Kjøbstæderne, inden 2 Dage og paa Landet inden 8, af Forældrene anmeldes for vedkommende Kirkebetjent. Naar Hjemmedaab forlanges hos Præsten, bør han, saasnart skee kan, foretage denne Handling; dog bør Forældrene, hvor det behøves, skaffe ham Befordring til det Sted, hvor Daaben skal forrettes. Til Faddere ved Daaben maae Jngen antages, som ikke bekjender sig til den christelige Religion, ei heller Nogen, som ikke endnu er confirmeret.
Den Nord-Cimbriske Tilskuer, 1828-07-11
Thisted. Natten til den 5te Dennes havdes her et meget svært Tordenveir, som især i Stagstrup Bye, et Par Mile herfra, rasede meget stærkt, og var der ledsaget af en Skypompe, som kastede en heel Lade overende.
Den Nord-Cimbriske Tilskuer, 1828-07-11
Kjøbenhavns Børs, den 1. Juli. Cours. Hamb. 2 M., a vista 214. Spec. 217. Specier solgtes til 13 Mk. - s. BankDisconto 4 pCt. Norske Speciessedler pr. 100 Specier 158 Rbd. Sedler. 4 pCt. kgl. Obligationer (uden Renter) 85 Rbd. Sedler. Dito dito 79 1/2 i Banco. Nationalbank-Obligationer (af Laanet 4de Febr. 1820) 102 Rbd. r. Solv. Dito dito 110 3/4 a 111 Rbd. Sd.
Den Nord-Cimbriske Tilskuer, 1828-07-11
Avertissement. Den som skulde være i Besiddelse af 11te Deel af de mig tilhørende Schous Udtog af Forordningerne, udbedes snarest muligt at tilbagelevere den W. Faye.
Den Nord-Cimbriske Tilskuer, 1828-07-11
Blandinger. En fransk Advocat i Agen, Hr. Laforre har opfunden en Methode, hvorved Børn i tredive Timer kunne lære fuldkommen at læse. Regjeringen har meddeelt Opfinderen et Patent derpaa, med Tilladelse at maatte aftræde en Deel af sit Privilegium til Andre, og giøre Opfindelsen bekjendt i alle Frankerigs Departementer. J Montpellier har man foranstaltet en Prøve paa den nye Methode. Magistraten der, havde anbetroet Advocaten og hans Elementairlærer 8 Børn, som ikke kjendte et Bogstav.
Den Nord-Cimbriske Tilskuer, 1828-07-11
Den 1ste Juni fandt den første Underviisning Sted, og den 11te f. M. optraadte Børnene offentlig foren udvalgt Forsamling, og læste til almindelig Forundring, gandske færdig, og uden at støde. Fra Berlin skrives, at Bogbinder Schullers 16. aarige Søn i Bernstadt har tilstaaet, at han har paasat, saavel de to tidligere mislykkede Jldebrande, som ogsaa den i hans Faders Huus opkomne Jldebrand. Staden Amiens taber ved Ophævelsen af det lille Jesuit-Seminarium, 1 Million, der hersker derfor den dybeste Sorg, medens hele det øvrige Frankerig glæder sig. I Departementet Over-Marne i Frankerig, har et frygteligt Haglveir tilintetgjort over 40 Landsbyers Haab om en god Høst. Haglene vare paa sine Stæder saa store som Hønseæg.
Den Nord-Cimbriske Tilskuer, 1828-07-11
Freds=Tractaten mellem Brasilien og Buenos Ayres var allerede ratificeret af sidste Stat; men Keise ten havde betænkt sig paa at ratificere den, da han havde erfaret, at den bekjendte Fructuoso Ribeira med 7 a 800 Guerillas var gaaet over til Brasilianerne. Den 22de Juni, om Eftermiddagen, gik Robertson op fra Berlin med en Lufthallon. Da han var kommen noget fra Jorden udkastede han en Mængde Digte af Gondolen, og svang en Fane meddet preussiske Vaaben. Efterat han var stegen 300 Fod lod han nogle Duer flyve, og nedkastede Fanen, og et Spil Kort. Over 1/2 Time kunde man med Øinene følge Ballonen, som vistnok var over 3000 Fod fra Jorden. Kl. henimod 8 kom han igjen til Jorden imellen Berkholz og Bernau. Distancen imellem Op- og Nedgangs=Stedet var omtrent 2 1/2 Miil; Tiden, Ballonen brugte til atter at naae Jorden, var 1 1/2 Time.
Den Nord-Cimbriske Tilskuer, 1828-07-11
Franske Blade fortælle om en Kone i Rouen, som otte Dage efter sin første Barselseng har faaet et Skjæg saa langt, at hun nu maa lade sig barbere engang hver Uge.
Den Nord-Cimbriske Tilskuer, 1828-07-11
Det Elb-Amerikanske Compagnie i Leipzig er gaaet alt Kjødets Gang og dets Opløsning besluttet. Det Høieste, Jnteressenterne kunne vente, er 50 pCt.
Den Nord-Cimbriske Tilskuer, 1828-07-11
Indenlandsk. Ved den offentlige foretagne Trækning af 3die Klasse af det 81de kongelige kjøbenhavnske Klasse=Lotterie blev Mandagen den 30te Juni 1828, overeensstemmende med Planen, udtrukket 12 Nummere, som udkom i følgende Orden: 10. 166.
Den Nord-Cimbriske Tilskuer, 1828-07-11
Uveiret Løverdagen den 21de Juni har strakt sig meget vidt. Ved Bredstedt, i det Slesvigske, trak Kl. 1 Middag tvende Tordenveir op imod hinanden, hvoraf det Ene fra Sydost, det Andet fra Vest. Ved deres Nærmelse og Sammenstød dannede sig en Vind eller Skypumpe, som anrettede frygtelige Ødelæggelser. Efterat Hvirvelen havde i Arlewatt omkastet en Lade, hvirvlede den sig løs over Drelsdorph, hvor den efterlod græsselige Spor af sin Kraft. Syv Huse bleve berøvede deres Overdeele, paa Nogle indstyrtede Murene, paa Andre bleve de saa forrykkede, at de ikke kunne blive staaende, nogle Dele ere henslyngede i en lang Frastand. Udenfor Byen ere flere Creaturer hævede i Veiret; et Faar endog saa høit, at det ved Nedfaldet knustes. I de indstyrtede Huse er lykkeligviis intet Menneske omkommet. Foruden de 7 ind styrtede Huse have flere lidt, tildeels i den Grad, at de ikke kunne blive staaende. En sørgelig Virkning: havde Uveiret paa to Qvæghyrder, som vare under dens Omfang: de paastaae at være flere Gange hævede i Veiret; den Ene var i nogle Dage fortumlet i Hovedet, og kan vel, som man befrygter, blive vanvittig. Denne Naturbegivenhed viste paa en mærkværdig Maade sin Kraft paa et Stykke Boghvedeland, hvor Boghveden ikke blev oprykket, men fik tilligemed Jorden, hvor den voxede, en bølgeformig Dannelse. Træer bleve oprykkede med Rod, og knækkede som Pibestilke. Uveiret anrettede sine Ødelæggelser i en utrolig kort Tid. J Byen Goldelund skal to Lader samme Eftermiddag være af Uveir omstyrtede.